stanford-oval/wikipedia huggingface dataset:
סורת נוח
הערות שוליים

↑  Sura Nuh, WikiShia (באנגלית)
↑  Islamic Inspiration (2018-06-02), [BE011] The First Messenger Of Allah - Nuh AS [Prophet Noah PBUH], נבדק ב-2019-07-25
↑  זאת לעומת הכתוב בתורה ספר בראשית, פרק ט', פסוק כ"ח שכל ימיו של נח היו 950 שנה
↑  The Meaning of Surah 71 Nuh (Prophet Noah AS) From Holy Quran (El Sagrado Coran) Bilingual Edition English Spanish, www.ebooks2go.com
↑  Noah Happy Endings Escape From Gabriel As One of His Love Ones Face Death Yet Again, World News (באנגלית)
↑  Scribl - The Meaning of Surah 71 Nuh (Prophet Noah AS) From Holy Quran (El Sagrado Coran) Bilingual Edition English Spanish by Jannah Firdaus Mediapro, Scribl
↑  Jannah Firdaus Mediapro, The Meaning of Surah 71 Nuh (Prophet Noah AS) From Holy Quran (El Sagrado Corán) Bilingual Edition English Spanish, Jannah Firdaus Mediapro Studio, 2019-04-05. (באנגלית)
↑  Tafsir Surah Nuh (Noah) || Imam Reza (A.S.) Network, www.imamreza.net
| 0 | 1 | 2 |
| --- | --- | --- |
| הסורה הקודמת: סורת אל-מעארג' | הקוראן | הסורה הבאה: סורת אל-ג'ן |
| הסורה הקודמת: סורת אל-מעארג' | סורה 71 | הסורה הבאה: סורת אל-ג'ן |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987010327361505171  SUDOC: 241157633  TDVİA: nuh-suresi  VIAF: 74157581706833782033   WorldCat (עם VIAF): 74157581706833782033
סמירה אפנדי

| --- | --- |
אין תמונה חופשית
 לידה:  17 באפריל 1991 (בת 33) באקו, אזרבייג'ן אזרבייג'ן
 שם לידה:  סמירה אפנדייבה
 מוקד פעילות:  אזרבייג'ן אזרבייג'ן
 תקופת הפעילות:  מ-2009
 עיסוק:  זמרת
 סוגה:  ג'אז, פופ
 שפה מועדפת:  אזרית 
 כלי נגינה:  קול
 פרופיל ב-IMDb
 
סמירה אפנדייבה (באזרית: Samirə Əfəndiyeva; נולדה ב-17 באפריל 1991), ידועה בעיקר בשם הבמה שלה סמירה אפנדי, היא זמרת אזרית. נציגת אזרבייג'ן לאירוויזיון לשנת 2020 ברוטרדם, שבהולנד. לאחר שב-18 במרץ הוחלט על ביטול האירוויזיון בעקבות התפרצות מגפת הקורונה, נבחרה אפנדי לייצג את אזרבייג’ן באירוויזיון 2021, עם השיר "Mata Hari".
ביוגרפיה

סמירה אפנדייבה נולדה בבאקו, בירת אזרבייג'ן, ב-17 באפריל 1991. אפנדייבה עסקה במוזיקה מגיל צעיר.
אפנדייבה עלתה על במה מקצועית לראשונה בשנת 2009 כאשר השתתפה בתוכנית הריאליטי האזרית "Yeni Ulduz". בשנת 2014 השתתפה בתוכנית "Böyük Səhnə" ללא הגעה להישגים משמעותיים. בשנת 2015 השתתפה אפנדייבה בגרסה האזרית של דה וויס, בה הגיעה למקום השלישי.
בשנת 2017 נשלחה סמירה אפנדייבה לייצג את אזרבייג'ן בתחרות השירה הבינלאומית "Silk Way Star" שהתקיימה באלמטי שבקזחסטן. אפנדייבה סיימה בתחרות זו במקום השלישי. אפנדייבה נשלחה לייצג את מדינתה פעם נוספת בתחרות שירה בינלאומית בשנת 2019 בפסטיבל "הקול של נורסולטן" שנערך בעיר נור-סולטן, בירת קזחסטן.
ב-28 בפברואר 2020 הודיעה רשות השידור האזרית ITV כי סמירה אפנדי תייצג את המדינה באירוויזיון 2020 שברוטרדם, הולנד, אך מאחר שהאירוויזיון באותה השנה בוטל, הוחלט כי אפנדי תחזור באירוויזיון בשנה הבאה, עם השיר "Mata Hari". ב-18 במאי 2021, ביצעה אפנדי את השיר בחצי הגמר של התחרות, ובתום ההצבעות, הגיעה למקום השמיני עם 138 נקודות. ב-22 במאי, בגמר התחרות, הגיעה אזרבייג'ן למקום ה-20 עם 65 נקודות.
דיסקוגרפיה

2019 - "Yarımın Yarı"
2019 - "Sen Gelende"
2019 - "Yol Ayrıcı"
2020 - "Cleopatra"
2021 - "Mata Hari"
הערות שוליים

↑  כריסטיאן פטרסן, Azerbaijan: Samira Efendi to Eurovision 2020, יורוויז'ן וורלד, 28 בפברואר 2020
↑  Azərbaycanı Eurovision-2020 müsabiqəsində təmsil edəcək Samirə Əfəndi kimdir?, בי בי סי, 28 בפברואר 2020
↑  ז'זירה דיוסמבקומבה, Qazaqstan TV starts broadcast of Silk Way Star contest, אסטנה טיימס, 5 באוקטובר 2017
1 2  Meet Azerbaijan's Eurovision 2020 artist Samira Efendi, האתר הרשמי של האירוויזיון, 28 בפברואר 2020
↑  Here are the ten qualifiers of the first semi at Eurovision 2021!
↑  Eurovision 2021 Results: Voting & Points
| אזרבייג'ן אזרבייג'ן באירוויזיון |
| --- | --- | --- |
| השתתפויות | 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | אלנור חוסיינוב וסמיר ג'וואדזאדה • אייסל טיימורזאדה וארש • סאפורה אליזאדה • אל וניקי • סבינה באבאייבה • פאריד מאמאדוב • דילארה קזימובה • אלנור חוסיינוב • סמרה רחימלי • דיאנה האג'ייבה • אייסל • צ'ינגיז מוסטפייב • סמירה אפנדי • סמירה אפנדי • נדיר רוסטמלי • טוראלטוראןX • פאחרי ואילקין דובלטוב |  |
| שירי המדינה | "Day After Day" • "Always" • "Drip Drop" • "Running Scared" • "When the Music Dies" • "Hold Me" • "Start a Fire" • "Hour of the Wolf" • "Miracle" • "Skeletons" • "X My Heart" • "Truth" • "Cleopatra" • "Mata Hari" • "Fade To Black" • "Tell Me More" • "Özünlə apar" |  |
| ערכים קשורים | אירוויזיון 2012 • יחסי אזרבייג'ן–ארמניה באירוויזיון • İctimai Television |  |
בשנים שלא מופיעות ברשימה נעדרה אזרבייג'ן מהתחרות.
| --- | --- |
בקרת זהויות :  MusicBrainz: 80993fa1-be36-4088-89ac-8fa81ae121c1
סכין עגבניות

סכין עגבניות של Wüsthof עם עגבניות
סכין עגבניות היא סכין מטבח משוננת קטנה המיועדת לחיתוך עגבניות. הקצה המשונן מאפשר לסכין לחדור לקליפת העגבניות במהירות ובמינימום לחץ מבלי לכתוש את הבשר. לסכיני עגבניות רבים יש קצוות מזלג המאפשרים למשתמש להרים ולהזיז את פרוסות העגבנייה לאחר חיתוך.
אין צורך להפוך סכין עגבניות למשונן. במקום זאת, משתמשים בלהב חדה במיוחד. הפיכת הסכין למשונן מאפשרת לו לחתוך עגבניות וסוגי אוכל אחרים, כשהם קהים: רוב פעולות החיתוך מבוצעות באמצעות שיני הסכין בעצמן. לחלק מהסכינים יש שיניים בשני צדדיהן, ואלו מאפשרים לחתוך בקלות, הן עבור אלה שיד ימין היא היד החזקה אצלם והן עבור איטרי יד ימינם. גם סכיני לחם וסכיני סטייק מסוימים משוננים בדרך דומה.
גלריה

סכין עגבניות/בייגל של Calphalon
סכיני עגבניות של ויקטורינוקס
סכין עגבניות (משוננת)
הערות שוליים

↑  John Peterson, Farmer John's Cookbook: The Real Dirt on Vegetables, Gibbs Smith, 2009-11-12, ISBN 978-1-4236-1411-1. (באנגלית)
↑  Carol Byrd-Bredbenner, Fresh Tastes from the Garden State, Rutgers University Press, 2002, ISBN 978-0-8135-3129-8. (באנגלית)
↑  Sur La Table, Sarah Jay, Knives Cooks Love: Selection. Care. Techniques. Recipes., Andrews McMeel Publishing, 2008-10-21, ISBN 978-0-7407-7002-9. (באנגלית)
סמירה ח'אשוקג'י

| --- | --- |
אין תמונה חופשית
 לידה:  1935 מכה, ערב הסעודית 
 פטירה:  מרץ 1986 (בגיל 51 בערך) 
 מדינה:  ערב הסעודית 
 השכלה:  אוניברסיטת אלכסנדריה 
 בן או בת זוג:  מוחמד אל-פאייד (1954–1956)  Anas Yusuf Yassin 
 מספר צאצאים:  2 
 
סמירה ח'אשוקג'י (בערבית: سميرة خاشقجي; 1935 – מרץ 1986) הייתה סופרת סעודית פרוגרסיבית והמייסדת של המגזין אלשרקיה.
ביוגרפיה

אביה של סמירה, מוחמד ח'אשוקג'י היה רופאו האישי של מלך סעודיה אבן סעוד ואמה סמיחה הייתה ממוצא סורי. בשנות החמישים נשלחו סמירה ועדנאן ללמוד במצרים, והיא סיימה תואר בכלכלה באוניברסיטת אלכסנדריה.
ב-1962 הקימה בריאד עם הנסיכות שרה ולטיפה, בנותיו של המלך פייסל, את אגודת הנשים אלנהדה (النهضة, מילולית: התחייה), ארגון הנשים הראשון בסעודיה ולאחר מכן את "מועדון התרבות לנשות חצי האי ערב". היא נודעה בתמיכתה בחינוך לבנות בממלכה הסעודית, ופרסמה את ספריה תחת שם העט סמירה 'בת חצי האי ערב'.
ספריה

פרידה מחלומותיי (ودعت آمالي), 1958
זיכרונות דומעים (ذكريات دامعة), 1961
יקיצת האישה הערבייה הסעודית (يقظة الفتاة العربية السعودية), 1963
ניצוץ עיניך (بريق عينيك), 1963. הספר זכה לעיבוד קולנועי ב-1974, בכיכובם של חוסיין פהמי ומדיחה כאמל.
עמק הדמעות (وادي الدموع), 1965 - אוסף של 12 סיפורים קצרים
מעבר לערפל (وراء الضباب), 1971
לווית הוורדים (مأتم الورود), 1973
גבעות בחולות (تلال في رمال), 1983. הספר ראה אור בהוצאת אלשרקיה, שאותה ייסדה ח'אשוקג'י ב-1974 במסגרת המגזין בעל אותו שם.
חיים אישיים

סמירה הייתה אחותו של המיליארדר הסעודי עדנאן ח'אשוקג'י, אשתו הראשונה של איש העסקים יליד מצרים מוחמד אל-פאיד, אמו של הקולנוען דודי אל-פאיד, ודודתם של השחקנית והמפיקה נבילה ח'אשוקג'י והעיתונאי ג'מאל ח'אשוקג'י.
סמירה הכירה את מוחמד אל-פאיד באלכסנדריה והם נישאו ב-1954. הנישואים נמשכו שנתיים בלבד במהלכן נולד בנם המשותף דודי אל-פאיד. חודשים ספורים לאחר לידתו של דודי נפרדה סמירה מבעלה וחזרה לסעודיה.
לאחר מכן נישאה לדיפלומט הסעודי אנאס יאסין ועברה להתגורר איתו בהודו, שם נולדה ביתם המשותפת ג'ומאנה יאסין, אך גם נישואים אלה הסתיימו בגירושים. בתה היא העורכת הראשית של מגזין אל שרקיה.
סמירה מתה מהתקף לב בשנת 1986 בגיל 51 בלבד.
הערות שוליים

1 2  "About us". Al Sharkiah (באנגלית אמריקאית). נבדק ב-2022-09-10.
↑  "About the Bin Laden family". PBS. נבדק ב-26 בפברואר 2013. {{cite news}}:  (עזרה)
1 2 3 4 5  Nora Derbal (2020). "Humanitarian Service in the Name of Social Development: The Historic Origins of Women's Welfare Associations in Saudi Arabia".  In E. Möller; J. Paulmann; K. Stornig (eds.). Gendering Global Humanitarianism in the Twentieth Century. Palgrave Macmillan, Cham. pp. 167–192. doi:10.1007/978-3-030-44630-7_7. ISBN 978-3-030-44629-1.
| --- | --- |
בקרת זהויות :  GND: 1169477216  VIAF: 2712154015348809310009   WorldCat (עם VIAF): 2712154015348809310009
סן סקונדו (אי)

| --- | --- |

 נתונים גאוגרפיים
 מיקום:  לגונת ונציה 
 קואורדינטות:  45°27′04″N 12°18′27″E﻿ / ﻿45.45111111°N 12.3075°E﻿ / 45.45111111; 12.3075
 שטח:  0.012064 קילומטר רבוע
 אורך:  0.13 קילומטר
 רוחב:  0.12 קילומטר
 נתונים מדיניים
 מדינה:  איטליה 
 אוכלוסייה:  0
  (למפת ונטו מוגדלת) ונציה ורונה פדובה ויצ'נצה טרוויזו רוביגו קיוג'ה אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי סן סקונדו(למפת ונטו רגילה) ונציה ורונה פדובה ויצ'נצה טרוויזו רוביגו קיוג'ה אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי סן סקונדו
 
האי ממוקם במרכז הלאגונה, צפונית לגשר החירות.
סן סקונדו (באיטלקית: San Secondo) הוא אי קטן ובלתי מיושב בלגונת ונציה שבאיטליה.
היסטוריה

בשנת 1034 בנתה באי משפחת באפו כנסייה ומנזר עבור נזירות בנידיקטיניות. במנזר הופקדו שרידים של ארזמוס הקדוש.
בשנת 1237 הועברו אל המנזר שרידיו של סקונדוס הקדוש מאסטי, ובהתאם שונה שם האי.
בשנת 1533 הוחלפו הנזירים באי במנזירים מהמסדר הדומיניקני, ובשנת 1566 האי הפך לבית חולים למצורעים.
בשנת 1569 בעקבות שרפה שפרצה בארסנאלה, הועברו אל האי מחסני אבק השרפה של הרפובליקה של ונציה.
בשנת 1806, לאחר שנפוליאון בונפרטה כבש את ונציה, גורשו הנזירים מהאי, מבני המנזר נהרסו ועל האי הוקם מחנה צבא.
כיום האי נטוש.
סם פרסטי

| --- | --- |
 לידה:  1 בנובמבר 1977  (בן 46) קונקורד, מסצ'וסטס, ארצות הברית
 עמדה:  ג'נרל מנג'ר
 מכללה:  אוניברסיטת וירג'יניה וסליאן מכללת אמרסון
 דראפט:  לא נבחר, 2000
 קבוצות כג'נרל מנג'ר
 2007–:  סיאטל/אוקלהומה סיטי ת'אנדר
סמואל "סם" פרסטי (באנגלית: Samuel "Sam" Presti; נולד ב-1 בנובמבר 1977) הוא מנהל קבוצות כדורסל אמריקאי, המשמש כג'נרל מנג'ר של קבוצת אוקלהומה סיטי ת'אנדר מליגת ה-NBA.
ביוגרפיה

פרסטי נולד בעיר קונקורד שבמסצ'וסטס, ובין השנים 1995–2000 למד באוניברסיטת וירג'יניה וסליאן (בווירג'יניה ביץ') ובמכללת אמרסון (בבוסטון). לאורך לימודיו האקדמיים שיחק בקבוצות הכדורסל של האוניברסיטה והמכללה בהן למד.
ביוגרפיה > סן אנטוניו ספרס

בשנת 2000 הצטרף לצוות המקצועי של סן אנטוניו ספרס מליגת ה-NBA, במחלקת הווידאו, ובשנים הבאות קוּדם לתפקידי סגן הנשיא לפעולות כדורסל וסגן הג'נרל מנג'ר, תחת גרג פופוביץ' ואר. סי. ביופורד. לקראת דראפט ה-NBA‏ 2001 שכנע את ביופורד לבחור בבחירה ה-28 את הרכז הצרפתי טוני פארקר.
הערות שוליים

↑  רשימת הפעולות של פרסטי כג'נרל מנג'ר, באתר basketball-reference.com
↑  פרסטי חוזר כמנצח, באתר ESPN,‏ 1 באפריל 2010
↑  ראיון עם סם פרסטי, באתר הספרס, 1 בנובמבר 2012
↑  איך הספרס מצאו, וכמעט איבדו, את טוני פארקר, באתר USA Today,‏ 4 ביוני 2013
↑  ריי אלן נשלח בטרייד לבוסטון, באתר ESPN,‏ 29 ביוני 2007
↑  אורלנדו מצרפת את רשארד לואיס, באתר הקבוצה, 11 ביולי 2007
↑  הארדן נשלח בטרייד ליוסטון, באתר ESPN,‏ 28 באוקטובר 2012
↑  הטרייד של הארדן: אחרי 5 שנים, באתר thunderousintentions.com,‏ 27 באוקטובר 2017
↑  סרג' איבקה נשלח בטרייד לאורלנדו, באתר NBC,‏ 23 ביוני 2016
↑  פול ג'ורג' נשלח בטרייד לאוקלהומה סיטי, באתר bleacherreport.com,‏ 6 ביולי 2017
↑  כרמלו אנתוני נשלח בטרייד לאוקלהומה סיטי, באתר ה-NBA,‏ 25 בספטמבר 2017
↑  כרמלו אנתוני נשלח בטרייד לאטלנטה, באתר ה-NBA,‏ 25 ביולי 2018
↑  פול ג'ורג' נשלח בטרייד לקליפרס, באתר ה-NBA,‏ 10 ביולי 2019
↑  יוסטון מצרפת את ראסל וסטברוק, באתר הקבוצה, 17 ביולי 2019
סיכום צזארו

באנליזה מתמטית, סיכום צזארו מאפשר לתת ערכים לטורים אינסופיים שאינם מתכנסים במובן המקובל. סכום צזארו מוגדר כגבול, כאשר  n שואף לאינסוף, של סדרת הממוצעים החשבוניים של  n הסכומים החלקיים הראשונים של הטור. במובן של תורת הסומביליות, שיטה זאת נותנת לטור אינסופי את הערך ההגיוני והסביר ביותר. למעשה, הסתכלות הסתברותית על בעיית הסיכום של טור מתבדר מאפשרת לפרש את סכום צזארו כממוצע של סדרת הסכומים החלקיים עד הסכום החלקי ה- n-י, כאשר  n שואף לאינסוף. השיטה נקראת על שם האנליסט האיטלקי ארנסטו צזארו (1859–1906).
הגדרה

תהי  (a_{n})_{n=1}^{\infty } סדרה, ויהי
הסכום החלקי ה- k שלה.
הסדרה  a_{n} תיקרא ניתנת לסכימה לפי צזארו, עם סכום צזארו  A\in \mathbb {R} , אם, כאשר  n שואף לאינסוף, הממוצע החשבוני של  n הסכומים החלקיים הראשונים שלה  s_{1},s_{2},\dots ,s_{n} שואף ל- A:
הערך של הגבול המתקבל ייקרא סכום צזארו של הטור  \textstyle \sum _{n=1}^{\infty }a_{n}. אם הטור הזה מתכנס במובן הרגיל, אז סכום צזארו שלו שווה לסכום הרגיל.
דוגמאות > דוגמה ראשונה

תהי  a_{n}=(-1)^{n} בעבור  n\geq 0. כלומר,  (a_{n})_{n=0}^{\infty } היא הסדרה   (1,-1,1,-1,\ldots ).
יהי  G הטור  G=\sum _{n=0}^{\infty }a_{n}=1-1+1-1+1-\cdots . הטור  G ידוע כטור גרנדי.
נסמן ב- (s_{k})_{k=0}^{\infty } את סדרת הסכומים החלקיים של  G:
{\begin{aligned}s_{k}&=\sum _{n=0}^{k}a_{n}\\(s_{k})&=(1,0,1,0,\ldots ).\end{aligned}}
סדרת הסכומים החלקיים לא מתכנסת, כך שהטור  G מתבדר. אף על פי כן,  G ניתן לסכימה במובן צזארו. תהי  (t_{n})_{n=1}^{\infty } סדרת הממוצעים החשבוניים של  n הסכומים החלקיים הראשונים:
אז
ולפיכך, סכום צזארו של הטור  G הוא 1/2.
דוגמאות > דוגמה שנייה

כדוגמה אחרת, ניקח  a_{n}=n בעבור  n\geq 1. כלומר,  (a_{n})_{n=1}^{\infty } היא הסדרה
נסמן כעת ב- G את הטור
סדרת הסכומים החלקיים  (s_{k})_{k=1}^{\infty } היא
מכיוון שסדרת הסכומים החלקיים גדלה עד לאינסוף, הטור  G מתבדר. הסדרה  (t_{n}) של ממוצעים של סכומים חלקיים של  G היא:
הסדרה הזאת מתבדרת לאינסוף גם כן, כך ש- G אינו ניתן לסכימה לפי צזארו. למעשה, בעבור כל סדרה שמתבדרת לאינסוף (חיובי או שלילי), שיטת צזארו מובילה לסדרה שמתבדרת גם היא, ולפיכך סדרות כאלו אינן ניתנות לסכימה לפי צזארו. עם זאת, במידה ולסדרה המקורית כמה גבולות חלקיים, ייתכן שאחד הגבולות החלקיים יהיה אינסוף (חיובי או שלילי) ובכל זאת ניתן יהיה לסכום את הסדרה בשיטת צזארו.
סיכום צזארו מסדר  \alpha

ב-1890, ארנסטו צזארו הראה כי קיימת משפחה רחבה יותר של שיטות סכימה, אשר נקראו מאז  (\mathrm {C} ,\alpha ) בעבור  \alpha  שלם אי-שלילי. שיטות אלו מאפשרות לסכום גם טורים שאינם מתכנסים במובן שתואר מקודם. כדי להמחיש את הרעיון הכללי, נפתח בדוגמה. "נוכיח" שערך הטור  \sum _{n=1}^{\infty }n(-1)^{n-1}=1-2+3-4+\cdots  הוא  {\frac {1}{4}}.
סדרת הסכומים החלקיים הראשונים של הטור הזה היא  1,-1,2,-2,3,-3,.... מכאן נקבל שסדרת הממוצעים החשבוניים של  n הסכומים החלקיים הראשונים של הטור היא 
 1,0,2/3,0,3/5,0,.... כלומר הטור אינו מתכנס לפי סיכום צזארו מסדר ראשון. הערך ההגיוני ביותר לתת לטור עמו התחלנו הוא הממוצע של סדרת הממוצעים החשבוניים. נשים לב כי במקומות האי-זוגיים בסדרת הממוצעים החשבוניים מופיעה סדרה שגבולה קיים ושווה ל-1/2, בעוד שבמקומות האי-זוגיים מופיע תמיד 0. לפיכך הממוצע של סדרת הממוצעים החשבוניים תהיה שווה לחצי כפול הגבול של סדרת הממוצעים החשבוניים של סדרה שמתכנסת ל-1/2. על פי משפט שטולץ-צזארו, סדרת הממוצעים החשבוניים של סדרה שגבולה  L מתכנסת גם היא ל- L, ולפיכך תמה ההוכחה שסכום הטור הוא 1/4.
סיכום צזארו מסדר  \alpha > המקרה הכללי

השיטה שתוארה בדוגמה האחרונה היא למעשה סיכום צזארו מסדר שני  (\mathrm {C} ,2). השיטה  (\mathrm {C} ,0) היא סכימה רגילה, בעוד ש- (\mathrm {C} ,1) היא סיכום צזארו כפי שתואר בדוגמה הראשונה בערך. השיטות מסדר גבוה יותר מתקבלות מהפעלה חוזרת של סיכום צזארו, וניתנות לתיאור באופן הפורמלי הבא: בהינתן טור  \textstyle \sum _{n=1}^{\infty }a_{n}, נגדיר את הגדלים:
ונגדיר את  E_{n}^{\alpha } להיות  A_{n}^{\alpha } בעבור הטור  1+0+0+0+\dots . אז סכום  (\mathrm {C} ,\alpha ) של הטור  \textstyle \sum _{n=1}^{\infty }a_{n} יסומן
 (C,\alpha ){\textrm {-}}\sum a_{n}, ויוגדר כ-:
במידה והגבול קיים. אם  \alpha  שלם, תיאור זה מייצג למעשה  \alpha  איטרציות של שיטת הסכימה הבסיסית.
ראו גם

טור המספרים הטבעיים
גרף הסכומים החלקיים של הטור  1-2+3-4+\cdots  כפונקציה של  n.
סם קאסל

| --- | --- |

קאסל בשנת 2008
 לידה:  18 בנובמבר 1969 (בן 54) בלטימור שבמרילנד
 עמדה:  רכז
 גובה:  1.91 מטר
 מספר:  10, 20, 19, 28
 מכללה:  אוניברסיטת המדינה של פלורידה
 דראפט:  בחירה מספר 24, 1993 יוסטון רוקטס
 קבוצות כשחקן
 1993–1996   1996   1996–1997   1997–1999   1999–2003   2003–2005   2005–2008   2008–2009:  יוסטון רוקטס   פיניקס סאנס   דאלאס מאבריקס   ניו ג'רזי נטס   מילווקי באקס   מינסוטה טימברוולבס   לוס אנג'לס קליפרס   בוסטון סלטיקס
 הישגים כשחקן
 3 זכיות באליפות ה-NBA‏ (1994, 1995, 2008)   החמישייה השנייה של העונה (2004)   בחירה למשחק האולסטאר (2004)
 קבוצות כמאמן
 2009–2014 2014–2020 2020–:  וושינגטון ויזארדס (עוזר) לוס אנג'לס קליפרס (עוזר) פילדלפיה 76' (עוזר)
סמואל ג'יימס "סם" קאסל (באנגלית: Samuel James "Sam" Cassell; נולד ב-18 בנובמבר 1969 בבלטימור שבמרילנד) הוא כדורסלן עבר אמריקאי ששיחק בעמדת הרכז. קאסל נבחר במקום ה-24 בדראפט ה-NBA ב-1993 על ידי קבוצת יוסטון רוקטס. בשתי עונותיו הראשונות ב-NBA הוא זכה באליפות הליגה, וב-2008 זכה באליפות השלישית שלו במדי בוסטון סלטיקס. קריירת המשחק של קאסל נמשכה 16 שנים, ובמהלכה הוא שיחק בשמונה קבוצות.
ראשית הקריירה

קאסל הוא בוגר בית ספר תיכון דנוור בבלטימור שבמרילנד. הוא החל את הקריירה שלו בליגת המכללות במדי אוניברסיטת סאן יאסינטו שבטקסס, ונודע כקלע מצטיין כאשר שיחק במדי האוניברסיטה.
עם זאת, בשתי עונותיו האחרונות במכללות שיחק קאסל באוניברסיטת המדינה של פלורידה. בעונת ה"סניור" (כינוי לתלמיד בשנתו האחרונה באוניברסיטה) שלו, 1992/1993, הוא השיג ממוצעים של 18.3 נקודות, 4.9 אסיסטים ו-4.3 ריבאונדים, וכן הוביל את טורניר התאחדות החוף האטלנטי (ACC) בחטיפות. באותה עונה קאסל העפיל עם פלורידה סטייט לשלב שמינית הגמר של טורניר אליפות המכללות, שם הפסידו לאוניברסיטת קנטקי.
בפברואר 2008 הוקירה אוניברסיטת המדינה של פלורידה את הישגיו של קאסל, כאשר תלתה את מספר שחקנו - כלומר, הבטיחה שלא לתת אותו לאף שחקן שישחק במדיה.
קריירה ב-NBA > ראשית הקריירה

בשנת 1993, לאחר סיום לימודיו באוניברסיטה, קאסל העמיד עצמו לבחירה בדראפט ה-NBA. הוא נבחר במקום ה-24 בסיבוב הראשון על ידי קבוצת יוסטון רוקטס.
בתחילת הקריירה שלו שיחק קאסל כרכז השני של יוסטון, אחרי הרכז הראשון קני סמית', ונחשב לממשיך דרכו העתידי של סמית' בקבוצה. כבר בשתי עונותיו הראשונות ב-NBA, ב-1994 ב-1995, סייע קאסל ליוסטון לזכות באליפות הליגה, כשבעונתו השנייה שיחק בכל 82 משחקי הקבוצה וקלע 9.7 נקודות בממוצע למשחק. בעונת 1995/1996 שיפר קאסל את יכולתו והשיג ממוצעים של 14.5 נקודות ו-3.1 ריבאונדים למשחק, מה שלא מנע מיוסטון לאבד את תואר האליפות.
בקיץ 1996 עבר קאסל בטרייד לקבוצת פיניקס סאנס. לאחר ששיחק 22 משחקים בלבד במדי פיניקס, הוא הועבר עוד באותה עונה (1996/1997) לדאלאס מאבריקס. גם תקופתו בדאלאס הייתה קצרה ונמשכה 16 משחקים, עד שבפברואר 1997 הוא הועבר לניו ג'רזי נטס. במדי ניו ג'רזי הגיע קאסל לתקופה הטובה בקריירה שלו עד לאותה עת, כאשר פתח בקביעות בחמישיית הקבוצה וקלע בממוצעי נקודות גבוהים - 19.3 נקודות ב-1997, ו-19.6 נקודות בעונת 1997/1998. אף על פי כן, הוא לא הגיע להצלחה קבוצתית גדולה עם ניו ג'רזי, שלא הצליחה לעבור באותן שנים את הסיבוב הראשון במשחקי הפלייאוף.
קריירה ב-NBA > מילווקי באקס

במרץ 1999 עבר קאסל קבוצה בפעם הרביעית בחמש השנים, בטרייד ששלח אותו למילווקי באקס. קאסל שיחק ארבעה משחקים במדי מילווקי עד לסיום העונה הסדירה, ולא הצליח לשחזר את היכולת הטובה מהתקופה בה שיחק בניו ג'רזי. מילווקי העפילה לסיבוב הפלייאוף הראשון, מול אינדיאנה פייסרס; על אף יכולת טובה של קאסל בסדרה, במהלכה השיג ממוצעים של 15.3 נקודות ו-8.7 ריבאונדים, הקבוצה הודחה לאחר הפסד 3-0.
בעונת 1999/2000 העמיד קאסל ממוצעים של 18.6 נקודות ותשעה אסיסטים למשחק. הוא ביסס את מעמדו כאחד מ"שלושת הגדולים" של מילווקי באקס, לצד ריי אלן וגלן רובינסון, ופתח בכל 81 משחקי הקבוצה בהם השתתף באותה עונה. בסדרת הסיבוב הראשון בפלייאוף, שוב מול אינדיאנה, הציג קאסל יכולת נמוכה יחסית, וקבוצתו הודחה בפעם השנייה ברציפות כבר בשלב המוקדם.
במהלכה של עונת 2000/2001 הגיע קאסל להישגים לא מבוטלים מבחינה אישית ומבחינה קבוצתית. בעונה זו הוא העמיד ממוצעים של 18.2 נקודות ו-7.6 אסיסטים למשחק, ובין היתר קלע 40 נקודות במשחק במרץ 2001 נגד שיקגו בולס - שיא אישי בעבורו מבחינת כמות נקודות. תחת ריי אלן, השחקן המוביל של מילווקי, היה קאסל כוכב משני בקבוצה החזקה שסיימה במקום השני באזור המזרחי. במשחקי הפלייאוף הוא המשיך להפגין יכולת טובה עם ממוצעים של 17.4 נקודות ו-6.4 אסיסטים, והיה קרוב להעפיל עם מילווקי בפעם השלישית בקריירה שלו לסדרת גמר ה-NBA. מילווקי ניצחה בסיבוב הפלייאוף הראשון את אורלנדו מג'יק ובסיבוב השני את שארלוט הורנטס, ובסדרת גמר המזרח נגד פילדלפיה 76' הפסידה רק לאחר שבעה משחקים.
בשתי העונות הבאות קאסל לא הצליח לחזור עם מילווקי על ההישג מ-2001. עם זאת, הוא המשיך להציג יכולת אישית גבוהה, ובמהלך עונת 2002/2003, האחרונה שלו במילווקי, הגיע אל מעל לסך של 10,000 נקודות בקריירה. במשך ארבע השנים בהן שיחק במילווקי, מסר קאסל את מספר האסיסטים השישי בגובהו בתולדות המועדון. במרץ 2008, במהלך חגיגות 40 שנה להקמת המועדון, נבחר קאסל לשחקן התשיעי בטיבו בתולדות מילווקי באקס.
קריירה ב-NBA > סיום הקריירה ואליפות שלישית

לפני עונת 2003/2004, לאחר ארבע שנים במילווקי באקס, עבר קאסל בטרייד לקבוצת מינסוטה טימברוולבס. עונה זו הייתה הטובה ביותר בקריירה של קאסל. הוא השיג באותה עונה ממוצעים 19.8 נקודות ו-7.3 אסיסטים בעונה הסדירה, ולראשונה בקריירה שלו השתתף במשחק האולסטאר של ה-NBA. הוא אף נבחר לתואר החמישייה השנייה של העונה ב-NBA, בעוד שחברו לקבוצה, קווין גארנט, נבחר לחמישייה הראשונה ול-MVP של העונה. יחד עם גארנט ולטרל ספריוול, היה קאסל אחד מהשחקנים המובילים של מינסוטה וסייע לה להעפיל עד לסדרת הגמר של האזור המערבי, שם היא הפסידה ללוס אנג'לס לייקרס.
בעונת 2004/2005 קיבל קאסל דקות משחק פחותות מהרגיל, והשיג ממוצעים נמוכים ביחס לאלה שהעמיד בעונות הקודמות - 13.5 נקודות -5.1 אסיסטים. מינסוטה לא הצליחה להעפיל באותה עונה כלל למשחקי הפלייאוף, ובסיום העונה קאסל הועבר ללוס אנג'לס קליפרס.
מעת הגעתו לקבוצה קאסל שימש כשחקן המוביל של הקליפרס, והוביל אותה להעפלה לחצי גמר הפלייאוף המערבי בעונת 2005/2006. הוא שב להשיג באותה עונה ממוצעים גבוהים בעונה הסדירה, כאשר קלע 17.3 נקודות ומסר 6.3 אסיסטים למשחק. בסיבוב הראשון של הפלייאוף ניצחה לוס אנג'לס את דנוור נאגטס לאחר חמישה משחקים. בסיבוב השני, נגד פיניקס סאנס, היא הגיעה עד לסדרה של שבעה משחקים, אך במשחק השביעי הובסה בתוצאה 127-107. בעונת 2006/2007 קאסל התקשה לשחזר את יכולתו כשחקן המוביל של הקליפרס, והקבוצה כשלה להעפיל למשחקי הפלייאוף.
באמצע עונת 2007/2008 ביקש קאסל לעזוב את לוס אנג'לס קליפרס ולעבור לשמש כשחקן משלים בקבוצת NBA בכירה, על מנת לקבל הזדמנות לזכות באליפות. הוא הגיע להסכם שחרור מחוזהו עם ראשי הקליפרס, ולבסוף חתם בקבוצת בוסטון סלטיקס. בבוסטון הוא חבר לריי אלן, שיחד איתו היה אחד מכוכבי מילווקי באקס, ולקווין גארנט, שאיתו היה מכוכבי מינסוטה. כאשר שימש כרכז השני של בוסטון לאחר ראז'ון רונדו, הציג קאסל יכולת טובה במדי הקבוצה, וסייע לה לזכות באליפות לאחר ניצחון בסדרת הגמר על לוס אנג'לס לייקרס. הייתה זו האליפות השלישית בקריירה שלו, בגיל 38.
בעונת 2008/2009 קאסל לא שותף באף משחק במדי בוסטון, בשל גילו המבוגר. בפברואר 2009 הוא הועבר בטרייד לקבוצת סקרמנטו קינגס, אך שוחרר מסקרמנטו יחד עם קווינסי דובי לפני ששיחק אפילו משחק אחד בקבוצה, על מנת לפנות מקום לשחקנים אחרים, צעירים יותר. בכך סיים קאסל את קריירת הכדורסל הארוכה שלו, שנמשכה 16 עונות.
במאי 2009 מונה קאסל לתפקיד עוזר המאמן בוושינגטון ויזארדס, תחת המאמן הראשי פליפ סונדרס.
קאסל כעוזר מאמן וושינגטון ויזארדס, מדריך את קארון באטלר
עאטף סאלם

אין תמונה חופשית
עאטף מוחמד סאלם סייד אל-אהל (בערבית: عاطف محمد سالم سيد الاهل, תעתיק מדויק: עאטף מחמד סאלם סיד אלאהל) הוא דיפלומט מצרי שכיהן כשגריר מצרים בישראל מה-1 בספטמבר 2012 עד 20 ביוני 2015.
סאלם נולד וגדל בקהיר. הוא למד תקשורת המונים ומדעי המדינה באוניברסיטת קהיר. עבד בשגרירויות מצרים במספר מדינות בין היתר ברוסיה, תאילנד, סין, מאלי ובהולנד. בין השנים 2006–2009 שימש כקונסול המצרי באילת ובין היתר טיפל בסוגיית האסירים המצרים שנידונו למאסר בגין עבירות פליליות וכלואים בישראל ובעסקה לשחרור אילן גרפל. לאחר מכן מילא שורה של תפקידים במשרד החוץ בקהיר, בהם ראש אגף סין ומונגוליה במשרד החוץ המצרי, יועץ של שר החוץ לענייני צפון אמריקה, יועץ שר העבודה וההגירה ליחסים בינלאומיים ויועץ שר החוץ לענייני תרבות.
במרץ 2012 מונה לשגריר בישראל והגיש את כתב האמנתו לנשיא המדינה שמעון פרס ב-17 באוקטובר. מינויו בא בזמן שלטונו של מוחמד מורסי בנשיאות מצרים ובתקשורת הערבית פורסם כי לרגל מינויו שלח מורסי איגרת לנשיא שמעון פרס.
בתחילת מבצע עמוד ענן הוחזר השגריר עאטף לקהיר להתייעצויות, ומאז עד תום כהונתו לא שב לישראל.
הערות שוליים

↑  ריאיון עם השגריר, באתר ערב ערב אילת, 13 באוגוסט 2009
↑  אריק בנדר, השגריר המצרי החדש: "בא בשליחות השלום", באתר nrg‏, 2 בנובמבר 2011
↑  עיתון מצרי פרסם העתק מכתב ממורסי לפרס, באתר רשת ב', 18 באוקטובר 2012 (הקישור אינו פעיל, 22 בפברואר 2020)
↑  איתמר אייכנר, "ידיעות אחרונות", לפני החיסול: שגריר ישראל בקהיר הוחזר לארץ, באתר ynet, 15 בנובמבר 2012